《沁园春·赠解天申先生》
清代·陆震

仆奉疏狂，得与公交，最辱公怜。记昔年游处，东亭旅舍，连朝过访，北郭閒轩。

欢顿忘愁，贫难醉客，翻令先生费酒钱。青尊畔，早新词频索。谱向当筵。

六旬甲子重编。问记否、艰难下世年。正惊魂烽火，波腾海沸，伤心人代，谷变陵迁。

生值时危，老逢岁歉，雪鬓霜髭岂再玄。堪长叹，更河清难俟，此意愀然。

作者简介：江苏兴化人，字仲子，号种园。工书，擅长行、草。家贫，嗜饮，常以笔质酒家，求其墨迹者必先为赎笔，方能得其书。